ระเบียบ ก.ศป.ว่าด้วยอํานาจหน้าที่ประธานศาลปกครองสูงสุดและอธิบดีศาลปกครองชั้นต้นและการบริหารงานศาลปกครองพ.ศ. ๒๕๔๔ อาศัยอํานาจตามความในมาตรา ๒๘ วรรคหนึ่ง วรรคสองและวรรคสาม แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ก.ศป. โดยความเห็นชอบของที่ประชุมใหญ่ตุลาการในศาลปกครองสูงสุดออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบ ก.ศป. ว่าด้วยอํานาจหน้าที่ประธานศาลปกครองสูงสุดและอธิบดีศาลปกครองชั้นต้น และการบริหารงานศาลปกครอง พ.ศ. ๒๕๔๔"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ข้อ ๓ (ยกเลิก)ข้อ ๔ ให้ประธานศาลปกครองสูงสุดรักษาการตามระเบียบนี้ และให้มีอํานาจออกระเบียบ หรือคําสั่งเพื่อประโยชน์ในการปฏิบัติตามระเบียบนี้ข้อ ๕ ให้ ก.ศป. มีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้หมวด ๑ อํานาจหน้าที่ประธานศาลปกครองสูงสุดและอธิบดีศาลปกครองชั้นต้นข้อ ๖ ให้ประธานศาลปกครองสูงสุดมีอํานาจดังต่อไปนี(๑) ดําเนินกระบวนพิจารณาและพิพากษาหรือมีคําสั่งคดีใดๆ แทนตุลาการศาลปกครองคนใดในองค์คณะ ในกรณีที่มีเหตุสุดวิสัยหรือเหตุจําเป็นอื่นอันมิอาจก้าวล่วงได้ ทําให้ตุลาการศาลปกครองในองค์คณะนั้นไม่อาจปฏิบัติหน้าที่ได้(๒) เข้าร่วมกับองค์คณะในการดําเนินกระบวนพิจารณาและพิพากษาหรือมีคําสั่งคดีที่มีความสําคัญเป็นพิเศษ แต่ถ้าจะร่วมกับองค์คณะทําคําพิพากษาหรือมีคําสั่งจะต้องปรากฏว่าประธานศาลปกครองสูงสุดได้ร่วมในการนั่งพิจารณาคดีนั้น หรือเป็นกรณีตาม (๑)(๓) สั่งให้ตุลาการศาลปกครองไปช่วยทํางานชั่วคราวในกรณีจําเป็นเพื่อประโยชน์แก่ราชการศาลปกครองในตําแหน่งตุลาการ ศาลปกครองที่ไม่ต่ํากว่าตําแหน่งที่ผู้นั้นดํารงอยู่ได้ โดยมีกําหนดระยะเวลาไม่เกินหกเดือน(๔) ออกคําสั่งในเรื่องต่างๆ ตามที่กฎหมายหรือระเบียบที่เกี่ยวข้องให้อํานาจไว้หรือสั่งคําขอ หรือคําร้องต่างๆ ที่ยื่นต่อตนตามบทบัญญัติแห่งกฎหมายหรือระเบียบที่เกี่ยวข้อง(๕) วางระเบียบราชการของศาลเพื่อให้กิจการของศาลดําเนินไปโดยเรียบร้อยและเป็นระเบียบเดียวกัน รวมทั้งสอดส่องดูแล และระมัดระวังการปฏิบัติงานของศาลในการใช้ระเบียบและวิธีการต่าง ๆ ที่กําหนดขึ้นโดยกฎหมายหรือโดยประการอื่นให้เป็นไป โดยถูกต้อง(๖) ให้คําแนะนําแก่ตุลาการศาลปกครองในการปฏิบัติหน้าที่(๗) สั่งให้ตุลาการศาลปกครองหรือพนักงานคดีปกครองที่ทําหน้าที่ช่วยตุลาการศาลปกครองรายงานเกี่ยวกับคดีหรือการดําเนินการ อื่นของศาลข้อ ๗ ให้อธิบดีศาลปกครองชั้นต้นมีอํานาจดังต่อไปนี้(๑) ดําเนินกระบวนพิจารณาและพิพากษาหรือมีคําสั่งคดีใดๆ แทนตุลาการศาลปกครองคนใดในองค์คณะในศาลของตน ในกรณีที่มีเหตุสุดวิสัยหรือเหตุจําเป็นอื่นอันมิอาจก้าวล่วงได้ ทําให้ตุลาการศาลปกครองในองค์คณะนั้นไม่อาจปฏิบัติหน้าที่ได้(๒) เข้าร่วมกับองค์คณะในศาลของตนในการดําเนินกระบวนพิจารณาและพิพากษา หรือมีคําสั่งคดีที่มีความสําคัญพิเศษ แต่ถ้าจะร่วมกับองค์คณะทําคําพิพากษาหรือมีคําสั่ง จะต้องปรากฏว่าอธิบดีศาลปกครองชั้นต้นได้ร่วมในการนั่งพิจารณาคดีนั้น หรือเป็นกรณีตาม (๑)(๓) ออกคําสั่งในเรื่องต่างๆ ตามที่กฎหมายหรือระเบียบที่เกี่ยวข้องให้อํานาจไว้ หรือสั่งคําขอ หรือคําร้องต่างๆ ที่ยื่นต่อตนตามบทบัญญัติแห่งกฎหมายหรือระเบียบที่เกี่ยวข้อง(๔) สอดส่องดูแลและระมัดระวังการปฏิบัติงานของศาลของตนในการใช้ระเบียบ และวิธีการต่างๆ ที่ตั้งขึ้นโดยกฎหมายหรือโดยประการอื่นให้เป็นไปโดยถูกต้อง(๕) ให้คําแนะนําแก่ตุลาการศาลปกครองในศาลของตนในการปฏิบัติหน้าที่(๖) สั่งให้ตุลาการศาลปกครองหรือพนักงานคดีปกครองที่ทําหน้าที่ช่วยตุลาการศาลปกครองรายงานเกี่ยวกับคดี หรือการดําเนินการอื่นของศาลของตนข้อ ๘ อํานาจในการสั่ง การอนุญาต การอนุมัติ การปฏิบัติราชการหรือการดําเนินการอื่นที่ประธานศาลปกครองสูงสุดหรืออธิบดี ศาลปกครองชั้นต้นจะพึงปฏิบัติ หรือดําเนินการตามกฎหมาย ระเบียบ ข้อบังคับ ประกาศหรือคําสั่งใด ถ้ากฎหมาย ระเบียบ ข้อบังคับ ประกาศหรือคําสั่งนั้นมิได้กําหนดเรื่องการมอบอํานาจไว้เป็นอย่างอื่นหรือมิได้ห้ามเรื่องการมอบอํานาจไว้ ประธานศาลปกครองสูงสุด หรืออธิบดีศาลปกครองชั้นต้นอาจมอบอํานาจเป็นหนังสือให้รองประธานศาลปกครองสูงสุด ประธานแผนกในศาลปกครองสูงสุด ตุลาการหัวหน้าคณะศาลปกครองสูงสุด ตุลาการศาลปกครองสูงสุด รองอธิบดีศาลปกครองชั้นต้น ตุลาการหัวหน้าแผนกในศาลปกครองชั้นต้น ตุลาการหัวหน้าคณะศาลปกครองชั้นต้น ตุลาการศาลปกครองชั้นต้น หรือตําแหน่งที่เทียบเท่า แล้วแต่กรณี ปฏิบัติหน้าที่แทนได้ข้อ ๙ เมื่อมีการมอบอํานาจตามข้อ ๘ โดยชอบแล้ว ผู้รับมอบอํานาจต้องปฏิบัติหน้าที่ที่ได้รับมอบอํานาจตามวัตถุประสงค์ของการมอบอํานาจดังกล่าว และจะมอบอํานาจนั้นให้แก่ผู้ดํารงตําแหน่งอื่นต่อไปไม่ได้ข้อ ๑๐ ในกรณีที่ตําแหน่งประธานศาลปกครองสูงสุดหรืออธิบดีศาลปกครองชั้นต้นว่างลง หรือมีแต่ไม่อาจปฏิบัติหน้าที่ได้ ให้รองประธานศาลปกครองสูงสุดหรือรองอธิบดีศาลปกครองชั้นต้น แล้วแต่กรณี ปฏิบัติหน้าที่แทนในกรณีที่ไม่มีรองประธานศาลปกครองสูงสุดหรือรองอธิบดีศาลปกครองชั้นต้น หรือมีแต่ไม่อาจปฏิบัติหน้าที่ได้ ให้ประธานแผนก ในศาลปกครองสูงสุด ตุลาการหัวหน้าคณะศาลปกครองสูงสุด ตุลาการศาลปกครองสูงสุด ตุลาการหัวหน้าแผนกในศาลปกครองชั้นต้น ตุลาการหัวหน้าคณะศาลปกครองชั้นต้น ตุลาการศาลปกครองชั้นต้น หรือตําแหน่งที่เทียบเท่า แล้วแต่กรณี เป็นผู้ปฏิบัติหน้าที่แทนในกรณีผู้ปฏิบัติหน้าที่แทนมีตําแหน่งชั้นเดียวกันหลายคน ให้ผู้ที่มีอาวุโสสูงสุดตามลําดับ เป็นผู้ปฏิบัติหน้าที่แทนข้อ ๑๑ ผู้ปฏิบัติหน้าที่แทนตามข้อ ๑๐ มีอํานาจหน้าที่เช่นเดียวกับผู้ซึ่งตนแทนในกรณีที่ผู้ดํารงตําแหน่งใดหรือผู้ปฏิบัติหน้าที่แทนตามข้อ ๑๐ มอบหมายหรือมอบอํานาจให้ผู้ดํารงตําแหน่งอื่นปฏิบัติหน้าที่แทน ให้ผู้ปฏิบัติหน้าที่แทนมีอํานาจหน้าที่เช่นเดียวกับผู้ซึ่งมอบหมาย หรือมอบอํานาจในกรณีที่มีกฎหมายอื่นแต่งตั้งให้ผู้ดํารงตําแหน่งใดเป็นกรรมการ หรือให้มีอํานาจหน้าที่อย่างใดให้ผู้ปฏิบัติหน้าที่แทนมีอํานาจหน้าที่เป็นกรรมการหรือมีอํานาจหน้าที่เช่นเดียวกับผู้ดํารงตําแหน่งนั้นในระหว่างที่ปฏิบัติหน้าที่แทนหมวด ๒ ความสัมพันธ์ระหว่างศาลปกครองกับสํานักงานศาลปกครองข้อ ๑๒ ให้สํานักงานศาลปกครองจัดให้มีสํานักงานศาลปกครองสูงสุด สํานักงานศาลปกครองกลาง และสํานักงานศาลปกครองชั้นต้นในภูมิภาคที่มีการจัดตั้งศาลปกครองชั้นต้น เพื่อดําเนินการตามอํานาจหน้าที่เกี่ยวกับงานธุรการศาลและเกี่ยวกับคดีปกครองของศาลนั้น ๆให้หัวหน้าสํานักงานศาลและเจ้าหน้าที่ในสํานักงานศาลปฏิบัติตามคําสั่ง ให้ความร่วมมือและประสานงานกับศาลในการดําเนินการ ตามอํานาจหน้าที่ของศาลเพื่อให้การอํานวยความยุติธรรมดําเนินไปอย่างมีประสิทธิภาพให้อธิบดีศาลปกครองชั้นต้นมีอํานาจกํากับดูแลการปฏิบัติงานของหัวหน้าสํานักงานศาลและเจ้าหน้าที่ในสํานักงานศาล ให้มีประสิทธิภาพและเป็นประโยชน์ต่อการอํานวยความยุติธรรมแก่ประชาชนในกรณีที่มีข้อขัดข้องในการปฏิบัติราชการระหว่างศาลกับสํานักงานศาล ให้อธิบดีศาลปกครองชั้นต้นนั้นรายงานไปยัง ประธานศาลปกครองสูงสุด เพื่อให้ประธานศาลปกครองสูงสุดทราบและพิจารณาแก้ไขข้อขัดข้องดังกล่าวหมวด ๓ บทเฉพาะกาลข้อ ๑๓ ให้ถือว่าบรรดากิจการหรือการกระทําใดที่กระทําไปตามประกาศประธานศาลปกครองสูงสุด เรื่อง อํานาจหน้าที่ของประธาน ศาลปกครองสูงสุดและอธิบดีศาลปกครองชั้นต้น และการแต่งตั้งให้ตุลาการศาลปกครองชั้นต้นปฏิบัติหน้าที่ตุลาการหัวหน้าคณะ ศาลปกครองชั้นต้น ลงวันที่ ๑๔ กุมภาพันธ์ พ.ศ. ๒๕๔๔ เป็นกิจการหรือการกระทําที่ได้กระทําไปตามระเบียบนี้ข้อ ๑๔ ให้ตุลาการศาลปกครองชั้นต้นซึ่งที่ประชุมใหญ่ตุลาการในศาลปกครองสูงสุดกําหนดให้ทําหน้าที่ตุลาการหัวหน้าคณะศาลปกครอง ชั้นต้นตามประกาศประธานศาลปกครองสูงสุด เรื่องอํานาจหน้าที่ของประธานศาลปกครองสูงสุดและอธิบดีศาลปกครองชั้นต้น และการแต่งตั้งให้ตุลาการศาลปกครองชั้นต้นปฏิบัติหน้าที่ตุลาการหัวหน้าคณะศาลปกครองชั้นต้น ลงวันที่ ๑๔ กุมภาพันธ์ พ.ศ. ๒๕๔๔ ยังคงทําหน้าที่ต่อไปจนกว่าจะได้มีการแต่งตั้งตุลาการหัวหน้าคณะศาลปกครองชั้นต้นตามที่บัญญัติในมาตรา ๑๙ วรรคสอง ขององค์คณะนั้นแล้วผู้มีอํานาจลงนาม ประกาศ ณ วันที่ ๑๘ กรกฎาคม พ.ศ. ๒๕๔๔อักขราทร จุฬารัตนประธานศาลปกครองสูงสุดประธานกรรมการตุลาการศาลปกครอง